| Mardakert-trefningene |
| --- |
|  |
| 

|  |  |
| --- | --- |
| Dato | 4. mars 2008 |
| Sted | Markadert, Nagorno-Karabakh |
| Resultat | Økt spenning mellom de to landene |
| Territorialeendringer | Ingen territoriale forandringer |

 |
| Stridende parter |
| Nagorno-Karabakhs flagg Nagorno-Karabakh  Armenia Armenia | Aserbajdsjan  Aserbajdsjan |
| Kommandanter og ledere |
| Armenia Youri Khachatrov | Aserbajdsjan Najmaddin Sadygov |
| Styrker |
| *Ukjent* | *Ukjent* |
| Tap |
| **Armenske kilder:**  Ingen døde  2 skadet  **Aserbajdsjanske kilder:**  12 døde  15 skadet | **Armenske kilder:**  8 døde  7 skadet  **Aserbajdsjanske kilder:**  4 døde  2 skadet |

**Mardakert-trefningene 2008** begynte den 4. mars 2008, etter valgprotestene i Armenia. Dette var den største trefningen mellom Nagorno-Karabakh og Aserbajdsjan siden Nagorno-Karabakh krigen, som varte fra 1988 til 1994, og som endte med at Nagorno-Karabakh løsrev seg fra Aserbajdsjan.

Armenske kilder anklaget Aserbajdsjan for å utnytte den politiske uroen i Armenia. Aserbajdsjanske kilder hevdet at Armenia startet trefningen for å lede oppmerksomheten bort fra de interne spenningene i landet. I etterkant av trefningene har Aserbajdsjans president Ilham Aliyev ved flere anledninger kommet med uttalelser om at Aserbajdsjan var klar til å ta tilbake Nagorno-Karabakh med militærmakt, og at de hadde kjøpt inn militært utstyr for å kunne gjennomføre dette. Dette har bidratt til å skape nye spenninger mellom Armenia og Aserbajdsjan, som har hatt et anspent forhold til hverandre siden Nagorno-Karabakh-krigen.

I kjølvannet av trefningen stemte FN for full og øyeblikkelig armensk tilbaketrekning fra Nagorno-Karabakh, som er internasjonalt anerkjent som en del av Aserbajdsjan. Kravet ble ikke fulgt opp av Armenia.

Begge sider hevdet at den andre parten fyrte de første skuddene. Det aktuelle området, Mardakert, er fremdeles en del av Nagorno-Karabakh.

Hendelsesforløpet
-----------------

### Armenias versjon

Ifølge Armenia, angrep aserbajdsjanske tropper nær landsbyen Levonarkh i Mardakert-regionen nordøst i Nagorno-Karabakh den 4. mars 2008. Aserbajdsjanske styrker erobret raskt armenske posisjoner, som senere ble gjenerobret. Den armenske siden hevdet at 8 aserbajdsjanske soldater ble drept og 7 skadet, mens 2 armenske soldater ble skadet og at aserbajdsjanerne flyktet i løpet av kampene og etterlot mengder med våpen liggende. Armenias president Robert Kotsjarjan hevdet i tillegg at aserbajdsjanske tropper brukte artilleri i løpet av kampene.

### Aserbajdsjans versjon

Ifølge aserbajdsjanske kilder, angrep armenske styrker aserbajdsjanske posisjoner ved Tartar-distriktet i Aserbajdsjan. Som et resultat av kampene døde 4 aserbajdsjanske og 12 armenske soldater, og 4 armenere ble skadet.

Se også
-------

* Mardakert-trefningene 2010
* Nagorno-Karabakh-krigen

Referanser
----------

1. ↑  Azerbaijan may use force in Karabakh after Kosovo Reuters, March 4, 2008
2. ↑  DURING ATTACK AZERI PARTY LOST 8 SERVICEMEN defacto.am March 5, 2008
3. ↑  «Robert Kocharyan: "Azerbaijani army used artillery"». Day.Az. 5. mars 2008. Besøkt 7. mars 2008.
4. ↑  «Shootout continues on Armenia-Azerbaijan contact-line since morning, death toll rises». AzeriPress Agency (APA). 4. mars 2008. Arkivert fra originalen 9. februar 2012. Besøkt 7. mars 2008.